Doložka vybraných vplyvov

	  1.  Základné údaje

	  Názov materiálu

	Návrh opatrení na zlepšenie podnikateľského prostredia II.

	  Predkladateľ (a spolupredkladateľ)

	Ministerstvo hospodárstva SR


	Charakter predkladaného materiálu
	  Materiál nelegislatívnej povahy

	
	   Materiál legislatívnej povahy 

	
	   Transpozícia práva EÚ 

	  Termín začiatku a ukončenia PPK
	Začiatok:    27. 03. 2018
Ukončenie: 03. 04. 2018

	  Predpokladaný termín predloženia na MPK*
	apríl 2018

	  Predpokladaný termín predloženia na Rokovanie vlády
  SR*
	apríl 2018

	  2.  Definícia problému

	SR sa v hodnotení Doing Business 2018 Svetovej banky umiestnila na 39. mieste spomedzi 190 krajín, čím si zároveň obhájila 17. pozíciu v rebríčku v rámci EÚ. V Indexe globálnej konkurencieschopnosti si SR polepšila o 6 miest oproti predchádzajúcemu roku a skončila na 59. pozícii. Komplexné hodnotenie podnikateľského prostredia je možné nájsť v Správe o stave podnikateľského prostredia Slovenskej republike, ktorá je zverejňovaná každoročne. Mnohé krajiny však svojimi deregulačnými aktivitami a podpornými nástrojmi pre podnikateľov značne napredujú. Lepšie výsledky v rámci medzinárodných hodnotení je možné dosiahnuť iba prostredníctvom výrazných reformných krokov. Rovnaký cieľ sleduje MH SR prostredníctvom systematického znižovania regulačného zaťaženia. Predložený dokument obsahuje 23 opatrení s pozitívnym vplyvom na podnikateľské prostredie, ktoré predstavujú konkrétne úlohy pre gestorov a 5 hodnotení súčasných postupov a regulácií, ktorých výsledky budú potenciálne podkladom pre ďalšie opatrenia. 

	  3.  Ciele a výsledný stav

	Materiál vychádza a nadväzuje aj na priority vlády SR zadefinované v Programovom vyhlásení vlády SR na roky 2016 – 2020, kde sú uvedené nasledujúce priority: 
Vláda vytvorí predpoklady na systematické zlepšovanie postavenia SR voči krajinám OECD a EÚ v hodnoteniach podnikateľského prostredia, napríklad postavenie SR v Doing Business. 
Vláda sa zameria aj na celkové znižovanie administratívnej záťaže podnikateľov v stavebníctve.
Medzi ďalšie priority vlády bude patriť zjednodušenie pravidiel a skrátenie stavebného konania, zlepšenie informačného systému o realizovaných stavbách zavedením jednotných formulárov na stavebné povolenia a kolaudačné rozhodnutia.
Vláda bude znižovať administratívnu záťaž spojenú so sociálnym poistením.
Vláda pristúpi ku krokom, ktoré povedú k zníženiu administratívnej záťaže podnikateľov v oblasti daní. Zvýšenie limitu na uplatňovanie paušálnych výdavkov pre živnostníkov.
Vláda v rámci podpory dobrovoľného plnenia daňových povinností zanalyzuje zavedenie možnosti hodnotenia daňových subjektov na základe spoľahlivosti.
S cieľom zvýšenia efektivity správy daní a účinnosti daňových kontrol vláda podporí ďalší rozvoj procesov elektronizácie finančnej správy aj so zameraním na elektronickú výmenu potrebných informácií s daňovými správami iných štátov.
Vláda sa zasadí o vytvorenie priaznivého prostredia pre rozvoj podnikového výskumu, vývoja a inovácií a nastavenie efektívnych nástrojov pre motiváciu priemyselného sektora na podporu výskumu.
V rámci podpory zlepšenia podmienok pre malé a stredné podniky sa bude vláda orientovať najmä na zlepšenie legislatívnych a administratívnych podmienok, poskytovaných služieb.
Ambíciou MH SR je hľadať možnosti zlepšovania podnikateľského prostredia a zamerať sa na prípravu a schválenie reálnych systematických opatrení, ktoré v konečnom dôsledku budú znamenať zníženie byrokracie a odstránenie duplicitných dokladov, formulárov a dokumentov. Cieľom materiálu je zníženie administratívnych a finančných nákladov podnikateľského prostredia a zlepšenie pozície Slovenska v rebríčku Doing Business. MH SR nadväzuje týmto dokumentom na I. súbor opatrení na zlepšenie podnikateľského prostredia, ktorý bol schválený vládou SR v júni 2017. Implementácia 35 prijatých opatrení ušetrí podnikateľskému sektoru ročne vyše 37 mil. eur. Do 31. decembra 2017 bolo 8 z týchto opatrení splnených.

	  4.  Dotknuté subjekty

	
Podnikateľské subjekty:

	Právna forma
	Počet 

	Akciové spoločnosti
	5 516

	Spoločnosti s ručením obmedzeným
	193 300

	Ostatné obchodné spoločnosti
	1 288

	Družstvá
	1 353

	Štátne podniky
	15

	Príspevkové organizácie
	641

	Rozpočtové organizácie
	6 372

	Živnostníci
	322 968

	Ostatné právne formy
	19 625

	Spolu subjekty podľa právnej formy
	575 102


Zdroj: Štatistický úrad za rok 2016

Ústredné orgány štátnej správy:

Úrad podpredsedu vlády SR pre investície a informatizáciu, Ministerstvo financií SR, Ministerstvo práce, sociálnych vecí a rodiny SR, Ministerstvo školstva, vedy, výskumu a športu SR, Ministerstvo dopravy a výstavby SR, Ministerstvo spravodlivosti SR, Ministerstvo vnútra SR, Ministerstvo životného prostredia SR, Ministerstvo hospodárstva SR, Ministerstvo zahraničných vecí a európskych záležitostí, Úradu pre normalizáciu, metrológiu a skúšobníctvo SR, Dopravný úrad.


	  5.  Alternatívne riešenia

	MH SR v priebehu druhej polovice roka 2017 vyzvalo takmer 60 zástupcov podnikateľského prostredia na predkladanie podnetov na zlepšenie podnikateľského prostredia. Zdrojmi impulzov tiež boli anketa Byrokratický nezmysel roka, Programové vyhlásenie vlády SR na roky 2016 – 2020, medzinárodné komparácie indikátorov Doing Business, či rebríčka Konkurencieschopnosti Svetového ekonomického fóra, analýza kritických oblastí regulácie upravujúcich životný cyklus podnikania a výsledky merania administratívnych nákladov podnikania. MH SR takto získalo takmer 200 impulzov. Išlo o podnety, ktoré z rôznych príčin neboli riešené v predchádzajúcom období, resp. vznikli ako administratívna záťaž v ostatnom období. V priebehu novembra 2017 boli členom medzirezortnej skupiny zaslané návrhy podnetov so žiadosťou o posúdenie navrhovaných opatrení, ich doplnenie, komunikáciu so spolugestormi a nakoniec zaujatie stanoviska. Na základe ďalšieho spracovania podnetov a individuálnou komunikáciou so zodpovednými rezortmi MH SR predložilo 38 opatrení na spoločné zasadnutie medzirezortnej skupiny so zástupcami podnikateľov 8. marca 2018. Cieľom tohto zasadnutia bolo predložiť podnikateľskej obci také návrhy na zmeny, ktoré na jednej strane budú riešiť ich problémy a na strane druhej ich štátna, či verejná správa prijme a zrealizuje. Z uvedeného počtu bolo členmi medzirezortnej skupiny schválených 27 návrhov, ktoré boli rozpracované do 23 opatrení a 5 hodnotení súčasných postupov a regulácií. 

	  6.  Vykonávacie predpisy

	Predpokladá sa prijatie/zmena vykonávacích predpisov?                           Áno             Nie



	  7.  Transpozícia práva EÚ 

	

	  8.  Preskúmanie účelnosti**

	Gestori úloh budú predkladať ministrovi hospodárstva informáciu o plnení opatrení na zlepšenie podnikateľského prostredia každoročne v termíne do 31. januára.



	1. Vplyvy navrhovaného materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy
	☐	Áno
	☐	Nie
	☒	Čiastočne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP
	☒	Pozitívne
	☐	Žiadne
	☐	Negatívne

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	
☒	Žiadne
	☐	Negatívne

	  10.  Poznámky

	Vplyvy na podnikateľské prostredie
1/ Opatrením Zrušiť povinnosť zamestnávateľa oznámiť pobočke Sociálnej poisťovne začiatok a skončenie čerpania materskej dovolenky alebo rodičovskej dovolenky zamestnancom do ôsmich dní od začiatku čerpania a do ôsmich dní od skončenia čerpania materskej dovolenky alebo rodičovskej dovolenky sa predíde zbytočnému administratívnemu zaťažovaniu zamestnávateľa oznamovať údaje, ktoré má Sociálna poisťovňa z vlastnej činnosti, t. j. zamestnávateľ nebude musieť ohlasovať začatie/ukončenie materskej dovolenky. Kvantifikácia MPSVR SR vychádza z časovej náročnosti 30 min., čo je potrebný časový fond na predloženie dokladu/dokumentu elektronicky (zasiela sa zmena registračného listu) a z celkovej ceny práce 13,34 eura za hodinu (zdroj: Úplné náklady práce v roku 2016, Štatistický úrad SR). Administratívne náklady (ohlásenie, oznámenie a poskytnutie informácie) sú vo výške 6,67 eura na každú materskú/rodičovskú dovolenku na strane zamestnávateľa. Ročne sa narodí cca 57 500 živých detí, z toho zamestnaným rodičom minimálne 27 250 (odhad). Celkové ušetrené náklady na strane zamestnávateľov sú 180 940 eur.  

2/ Opatrenie Vydať usmernenie na riešenie nedorozumení, ktoré vznikajú v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko za účelom vytvorenia jasných a nedvojzmyselných pravidiel. O usmernení informovať všetky dotknuté organizácie, prostredníctvom sociálnych partnerov a Národného inšpektorátu práce bude mať pozitívny vplyv na podnikateľské prostredie vo forme jednoznačnosti legislatívy a predchádzania rôznemu výkladu nariadenia vlády SR. Vplyv nie je možné vyčísliť.

3/ Opatrenie Predložiť do legislatívneho procesu návrh novely zákona č. 82/2005 Z. z. o nelegálnej práci a nelegálnom zamestnávaní, ktorou sa rozšíri výnimka z nelegálneho zamestnávania a nelegálnej práce priamych rodinných príslušníkov aj pre iné formy podnikaniaumožní zamestnávateľom využiť výpomoc rodinného príslušníka pri dodržaní stanovených podmienok pri viacerých právnych formách podnikania bez hrozby pokuty od kontrolných orgánov alebo inej sankcie. Vplyv nie je možné vyčísliť.

4/ Opatrenie Odstrániť zákonom ustanovený termín (30. september) na predkladanie žiadosti o overenie spôsobilosti zamestnávateľa uchádzajúceho sa o vstup do systému duálneho vzdelávania poskytne podnikateľom väčší časový priestor a to posunom  neprimerane skorého termínu. Prínosom bude nielen zjednodušenie vstupu nových podnikateľských subjektov do systému duálneho vzdelávania, ale aj jeho zatraktívnenie a zvýšenie počtu podnikateľov zapojených do duálneho vzdelávania. Vplyv nie je možné vyčísliť.

5/ Zavedením opatrenia Odstrániť zákonom ustanovenú povinnosť predkladať k žiadosti o overenie spôsobilosti zamestnávateľa uchádzajúceho sa o vstup do systému duálneho vzdelávania niektoré doklady v tých prípadoch, v ktorých je táto informácia dostupná vo verejne prístupných registroch. Nahradiť čestným oznámením potvrdenie príslušného úradu nie staršie ako tri mesiace, že zamestnávateľ nemá v SR alebo v krajine svojho sídla daňové nedoplatky, nedoplatky na poistnom na verejné zdravotné poistenie, sociálne poistenie a nedoplatky na povinných príspevkoch na starobné dôchodkové sporenie sa znížia náklady cca 150 podnikateľským subjektom zapojeným do duálneho vzdelávania a to odstránením predkladania potvrdení od súdu, výpisu z registra trestov a potvrdení o daňových nedoplatkoch a nedoplatkoch na poistnom. Priame finančné náklady týkajúce sa výpisu z registra trestov sú 4 eura. Celkovo ide o 600 eur. Nepriame finančné náklady spočívajú v nákladoch na dopravu k miestu poskytovania služby (priemerná cena prepravy pomocou osobného dopravného prostriedku a verejným dopravným prostriedkom je 2,2 eura). Ušetrené nepriame finančné náklady sú 330 eur. Priemerná cena jednej hodiny práce podnikateľa v národnom hospodárstve sa pohybuje na úrovni 7,05 eura. Ušetrená výška administratívnych nákladov je 1 057 eur.

6/ Realizáciou opatrenia Zaviesť cielené systémové nástroje zamerané na podporu zvyšovania zručností zamestnancov v oblasti informačných a komunikačných technológií budú pozitívne ovplyvnené podnikateľské subjekty, ktoré pôsobia v sektore informačných a komunikačných technológií (IKT). Zlepšia sa zručnosti zamestnancov pôsobiacich v IKT a ich počítačová gramotnosť. Zníži sa administratívna a časová záťaž, zlepšením zručností sa zlepší možnosť využívania modernejšej techniky. Náklady na podnikateľské subjekty súvisia s potrebou školiteľov a s tým súvisiacimi mzdovými nárokmi na uvedených školiteľov. Vplyv nie je možné vyčísliť.

7/ Opatrenie Zrušiť miestnu príslušnosť orgánu verejnej správy pri vydávaní inštruktorských preukazov pôsobiacich v autoškolách  ušetrí časovú stratu ako aj náklady na cestovanie na miestne príslušný okresný úrad v sídle kraja. Počet vydaných inštruktorských preukazov za rok 2017 bol 743 kusov. Odhadovaný počet vydaných inštruktorských preukazov, za ktorými museli inštruktori nadštandardne cestovať za rok 2017 je 500. Nepriame finančné náklady spočívajú v nákladoch na dopravu k miestu poskytovania služby (priemerná cena prepravy pomocou osobného dopravného prostriedku a verejným dopravným prostriedkom je 8 eur). Ušetrené nepriame finančné náklady sú 4 000 eur. Priemerná cena dvoch hodín práce podnikateľa v národnom hospodárstve sa pohybuje na úrovni 14,10 eur. Ušetrená výška administratívnych nákladov je 7 050 eur.

8/ Opatrenie Zaviesť elektronickú službu pre vydanie karty vodiča do digitálneho tachografu ušetrí cestu na zberné miesto, čo predstavuje ušetrenie časovej straty ako aj nákladov na cestovanie. Počet vydaných kariet vodičov za rok 2017 bol 25 062. Nepriame finančné náklady spočívajú v nákladoch na dopravu k miestu poskytovania služby (priemerná cena prepravy pomocou osobného dopravného prostriedku a verejným dopravným prostriedkom je 8 eur). Ušetrené nepriame finančné náklady sú 200 496 eur. Priemerná cena dvoch hodín práce podnikateľa v národnom hospodárstve sa pohybuje na úrovni 14,10 eura. Ušetrená výška administratívnych nákladov je 353 374 eur.

9/ Opatrenie Zabezpečiť schválenie dohody medzi USA a SR a jej zaradenie do prílohy 1 a prílohy 2 Dohody medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva v platnom znení uľahčí slovenským výrobcom lietadiel vstup na atraktívny americký trh. Pozitívne vplyvy na podnikateľské prostredie nie je možné vyčísliť.

10/ Opatrením Odstrániť v tlačivách povinnosť použiť odtlačok pečiatky, pokiaľ má firma v Obchodnom registri SR uvedené, že pečiatku nepoužíva a upraviť postupy pre Slovenskú inšpekciu životného prostredia pre tieto prípady sa ušetria administratívne náklady a tiež finančné v prípade udelenia pokuty. Keďže neexistujú štatistiky, ktorých subjektov sa toto opatrenie dotkne pozitívne vplyvy na podnikateľské prostredie nie je možné vyčísliť.

11/ V súvislosti s opatrením Pripraviť novelu zákona č. 401/1998 Z. z. o poplatkoch za znečisťovanie ovzdušia v znení neskorších predpisov v nadväznosti na odsúhlasenú stratégiu ochrany ovzdušia zmena poplatku za CO v rámci zákona č. 401/1998 Z. z. o poplatkoch za znečisťovanie ovzdušia v znení neskorších predpisov bude podliehať analýze a posúdeniu vplyvov v rámci pripravovanej Stratégie kvality ovzdušia. Pozitívne vplyvy na podnikateľské prostredie nie je možné vyčísliť.

12/ V tomto štádiu nie je možné vyčísliť pravdepodobný pozitívny vplyv na podnikateľské prostredie opatrenia Zjednodušiť proces posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov so zreteľom na skrátenie lehôt posudzovania vplyvov na životné prostredie a riešenie oblastí opísaných v popise záťaže, keďže opatrenie bude riešené legislatívnou úpravou a  definitívny návrh nie je ešte známy.

13/ Pozitívny vplyv opatrenia Jednoduchou formou (napr. piktogramom) a v jednotnom formáte uvádzať na informačných tabuliach a na webových sídlach ústredných orgánov štátnej správy zoznam tlačív a dokumentov, vrátane počtu potrebných originálov a potreby overenia podpisu, ktoré sa vyžadujú pri podaní tej ktorej žiadosti v tomto štádiu nie je možné vyčísliť, keďže spôsob realizácie opatrenia nie je známy.

14/ Cieľom opatrenia Zabezpečiť, aby štátne inštitúcie už od fyzických osôb a právnických osôb ďalej nepožadovali najčastejšie žiadané výpisy, potvrdenia a ďalšie dokumenty je zrušenie povinnosti predkladať orgánom verejnej moci výpisy z listu vlastníctva, z obchodného registra, zo živnostenského registra a výpisy z registra trestov v listinnej podobe na základe tzv. princípu „jedenkrát a dosť“ a odbremeniť tak verejnosť (občanov a podnikateľov) od poskytovania údajov, ktoré už dnes má štát k dispozícii. Všetky tieto údaje si môžu zamestnanci verejnej správy získavať sami v reálnom čase. Pozitívny vplyv na podnikateľské prostredie je vo výške 6,6 mil. eur.

15/ Pozitívny vplyv opatrenia Doplniť odborný výklad ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov opisujúcich postup identifikácie konečného užívateľa výhod v prípadoch, v ktorých ho nie je možné určiť výlučne postupom podľa jediného ustanovenia spočíva v odstránení nejasností a uľahčení práce. Pozitívne vplyvy na podnikateľské prostredie nie je možné vyčísliť.

16/ Prínosom opatrenia Zjednodušiť prístup k získaniu informácie o pridelenom daňovom identifikačnom čísle na portáli finančnej správy bude zlepšenie podmienok v oblasti podnikateľského prostredia pri komunikácii so správcom dane a zníženie nákladov daňovníka a administratívneho zaťaženia. Keďže predkladateľ nemá k dispozícii štatistiky koľkých subjektov sa to týka, nie je možné vyčísliť pozitívny vplyv na podnikateľské prostredie.

17/ Opatrenie Legislatívne upraviť mechanizmus riešenia sporov týkajúcich sa dvojitého zdanenia povedie k väčšej istote a predvídateľnosti pre podniky a spoločnosti, a tým poskytne stabilnejší a istejší základ pre obchodovanie a prijímanie investičných rozhodnutí. Návrh je v štádiu začiatku prípravy a preto nie je nie je možné vyčísliť pozitívny vplyv na podnikateľské prostredie.

18/ Opatrením Znížiť poplatky za sprístupnenie obsahu technických noriem prevzatých do sústavy STN, formou prezenčného štúdia v NIS a v spolupracujúcich knižniciach môže dôjsť k ušetreniu na strane podnikateľov vo výške takmer 8 000 eur ročne. Pretože sprístupnenie noriem prostredníctvom spolupracujúcich knižníc a študovní (ktoré je spoplatnené v zmysle vyhlášky úradu) podlieha aj ďalším pravidlám (napr. určenie výšky poplatku za čitateľský preukaz v knižnici, resp. študovni) určených jednotlivými knižnicami a študovňami, nie je možné odhadnúť konečnú výšku zníženia poplatku za túto službu.

19/ Realizácia opatrenia Navýšiť počet vydaných STN prekladom v štátnom jazyku na úroveň minimálne 15 % z celkového počtu vydaných STN ročne bude znamenať pre podnikateľské prostredie uľahčenie ich práce vzhľadom k vyššiemu počtu noriem vydaných v úradnom jazyku a ušetrené náklady za „amatérske preklady“ noriem vydaných v cudzom jazyku. Súčasne toto opatrenie zabráni následkom plynúcim z nesprávnej aplikácie (použitia) normy z dôvodu nesprávneho/neodborného prekladu. V súčasnosti nie je možné predpokladať výšku záujmu podnikateľskej obce o STN, ktorých počet sa zvýši. Nie je možné vyčísliť pozitívny vplyv na podnikateľské prostredie.

20/ Opatrením Zabezpečiť lepšiu informovanosť o poskytovaní regionálnej investičnej pomoci v najmenej rozvinutých okresoch sa často vyskytujúca chybovosť žiadostí o investičnú pomoc môže znížiť. Nie je možné vyčísliť pozitívny vplyv na podnikateľské prostredie.

21/ Opatrenie Realizovať aktivity zamerané na šírenie povedomia o generačnej výmene a transfere spoločností prispeje k úspešnému zvládnutiu generačnej výmeny, ako aj k udržateľnosti konkurencieschopnosti rodinných podnikov na Slovensku. Pozitívne vplyvy na podnikateľské prostredie nie je možné vyčísliť.

22/ Opatrenie Vytvoriť podporný nástroj pre zvládnutie generačnej výmeny v rodinných podnikoch zabezpečí poskytovanie podpory v rámci schémy, vďaka ktorej budú rodinné podniky schopné nastaviť svoje obchodné modely udržateľným spôsobom s dôrazom na zvyšovanie konkurencieschopnosti pri zachovaní charakteristických čŕt rodinného podnikania (kontrola v rukách rodiny, reinvestovanie zisku, sociálna zodpovednosť, a pod.). Súčasne, bude znížené riziko ich zlyhania v dôsledku generačnej výmeny, prípadne transferu vlastníctva a to tým, že podniky budú mať možnosť využiť služby v oblasti ohodnocovania rodinných podnikov pre inter alia účely transferu vlastníctva. Vyššie povedomie o dostupných nástrojoch zlepší prístup rodinných podnikov k financovaniu. Pozitívne vplyvy na podnikateľské prostredie nie je možné vyčísliť.

23/ Opatrenie Podporiť export slovenských franchisingových konceptov zabezpečí uskutočnenie podnikateľskej misie do krajín so silnou slovenskou komunitou, resp. do okolitých krajín (Spojené kráľovstvo, Írsko, Nemecko, Rakúsko) za účelom prezentácie slovenských franchisingových konceptov pre Slovákov žijúcich v zahraničí podporí rozvoj domácich konceptov. Alternatívou je zakúpenie franchisingovej licencie záujemcami o podnikanie (masterfranchísa). Pozitívne vplyvy na podnikateľské prostredie nie je možné vyčísliť.


Vplyvy na rozpočet verejnej správy

Opatrenia č. 1, 2, 3, 4, 5, 10, 12, 15, 16 a 19 nepredpokladajú vplyv na rozpočet verejnej správy. 
Opatrenia č. 6, 7, 8, 9, 11, 13, 14, 17, 18, 20, 21, 22 a 23 pravdepodobne budú mať vplyv na rozpočet verejnej správy. Pri týchto opatreniach, okrem opatrení č. 6, 7, 8, 9, 14, 17, 22 a 23 , nie je možné v tejto chvíli vyčísliť negatívny vplyv na rozpočet verejnej správy, pretože sú v štádiu plánovania prípravy. 
6/ Zmyslom opatrenia Zaviesť cielené systémové nástroje zamerané na podporu zvyšovania zručností zamestnancov v oblasti informačných a komunikačných technológií bude uskutočňovanie školení, ktoré budú realizovať dotknuté podnikateľské subjekty s cieľom zvyšovania zručností svojich zamestnancov v oblasti IKT. Predpokladá sa organizačná a finančná participácia MŠVVŠ SR. Školenia sa budú poskytovať v rámci celej SR (v závislosti od umiestnenia podnikateľských subjektov). Náklady predstavujú náklady na prenájom priestorov, v ktorých sa budú realizovať školenia, nákup výpočtovej techniky používanej na školeniach, dopravné náklady a pod. Celkový vplyv na rozpočet verejnej správy bude 2,7 mil. eur, z toho suma 1,5 mil. eur bude použitá na prefinancovanie nákladov podnikateľov a suma 1,2 mil. eur na mzdy vrátane poistného zamestnancov MŠVVŠ SR. 

7/ Opatrenie Zrušiť miestnu príslušnosť orgánu verejnej správy pri vydávaní inštruktorských preukazov pôsobiacich v autoškolách si bude vyžadovať zmeny v jednotnom informačnom systéme v cestnej doprave, ktorý je už zavedený, tak, aby inštruktorský preukaz mohol vydať ktorýkoľvek okresný úrad v sídle kraja a nemusela byť určená miestna príslušnosť. Úprava jednotného informačného systému v cestnej doprave v súvislosti s týmto opatrením predpokladá finančnú náročnosť na rozpočet Ministerstva dopravy a výstavby SR vo výške 140 400,00 EUR bez DPH, čo tvorí sumu 168 480,00 s DPH. Ministerstvo dopravy a výstavby SR nemá v rámci medzirezortného podprogramu 0EK0L04 Informačné technológie financované zo štátneho rozpočtu – MDV SR v schválených limitoch výdavkov rozpočtu na rok 2020 alokované finančné prostriedky na zavedenie tejto služby a bude si ich uplatňovať v rámci rokovaní o rozpočte na rok 2020. 
8/ Opatrenie Zaviesť elektronickú službu pre vydanie karty vodiča do digitálneho tachografu si vyžiada vytvorenie elektronickej služby v informačnom systéme na vydávanie kariet vodiča do digitálneho tachografu tak, aby profesionálny vodič, ktorý je držiteľom príslušného vodičského oprávnenia, prostredníctvom eID mohol požiadať o vydanie karty vodiča do digitálneho tachografu. Zavedenie elektronickej služby predpokladá finančnú náročnosť na rozpočet Ministerstva dopravy a výstavby SR vo výške 304 200,00 EUR bez DPH, čo tvorí sumu 365 040,00 s DPH. Ministerstvo dopravy a výstavby SR nemá v rámci medzirezortného podprogramu 0EK0L07 Informačné technológie financované zo štátneho rozpočtu – MDV SR v schválených limitoch výdavkov rozpočtu na rok 2020 alokované finančné prostriedky na zavedenie tejto služby a bude si ich uplatňovať v rámci rokovaní o rozpočte na rok 2020. 
9/ Opatrenie Zabezpečiť schválenie dohody medzi USA a SR a jej zaradenie do prílohy 1 a prílohy 2 Dohody medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva v platnom znení bude mať vplyv na rozpočet verejnej správy. Bude zrejme potrebný audit Dopravného úradu americkými autoritami, ktorého predpokladaná cena je 50 000 eur. Uvedený audit by mal byť financovaný z rozpočtu Dopravného úradu. 

13/ Opatrenie Jednoduchou formou (napr. piktogramom) a v jednotnom formáte uvádzať na informačných tabuliach a ich webových sídlach  zoznam tlačív a dokumentov, vrátane počtu originálov a potreby overenia podpisu, ktoré sa vyžadujú pri podaní tej ktorej žiadosti pravdepodobne bude mať vplyv na rozpočet verejnej správy, avšak v tomto štádiu nie je možné vyčísliť jeho vplyv, keďže spôsob realizácie opatrenia nie je známy.

14/ Cieľom opatrenia Zabezpečiť, aby štátne inštitúcie už od fyzických a právnických osôb ďalej nepožadovali najčastejšie žiadané výpisy, potvrdenia a ďalšie dokumenty je zrušenie povinnosti predkladať orgánom verejnej moci výpisy z listu vlastníctva, z obchodného registra, zo živnostenského registra a výpisy z registra trestov v listinnej podobe na základe tzv. princípu „jedenkrát a dosť“ a odbremeniť tak občanov a podnikateľov od poskytovania údajov, ktoré už dnes štát má k dispozícii. Všetky tieto údaje si môžu zamestnanci verejnej správy získavať sami v reálnom čase. Opatrenie predpokladá zmenu existujúcej služby verejnej správy. Dnes sa v zákonoch, vyhláškach, nariadeniach a metodických pokynoch vyskytuje požiadavka na predkladanie výpisov od občana/podnikateľa z registra trestov, katastra nehnuteľností, z obchodného a živnostenského registra v listinnej forme, na právne účely. Tieto výpisy sú poskytované na určených miestach občanovi/podnikateľovi, a to po uhradení správneho poplatku štátu. Návrh predpokladá zmenu metodík a zákonov tak, aby si zamestnanci verejnej správy pomocou vhodného technického riešenia dokázali za občana, bezodplatne a elektronicky pozrieť výpisy na právne účely, či informácie, ktoré majú referenčný charakter, a teda sa považujú za úplné a správne. Implementáciu návrhu bude zabezpečovať Úrad podpredsedu vlády SR pre investície a informatizáciu v spolupráci s Generálnou prokuratúrou SR, Štatistickým úradom SR a Úradom geodézie, kartografie a katastra SR. Služba bude poskytovaná zamestnancom verejnej správy, ktorí si priamo prostredníctvom informačného systému centrálnej správy referenčných údajov verejnej správy vyžiadajú výpis z registra trestov, list vlastníctva z katastra nehnuteľností, či výpisy z obchodného a živnostenského registra za občana bezodplatne na zákonom stanovené účely. Opatrenie predpokladá pokles príjmov verejnej správy v prvom roku 2 512 651 eur a v nasledujúcich rokoch 5 025 303 eur a zvýšenie výdavkov vo výške v prvom roku 1 803 813,25 eur a v ďalších rokoch zníženie výdavkov, teda úspora, 2 758 815,09 eur.

16/ Opatrenie Zjednodušiť prístup k získaniu informácie o pridelenom daňovom identifikačnom čísle na portáli finančnej správy bude mať vplyv na rozpočet verejnej správy vo forme znížených príjmov z poplatkov a pokút. Počet vydaných osvedčení o registrácii ako náhrady za stratené, zničené, poškodené alebo odcudzené osvedčenie za rok 2017 bol 1 832 ks. Náhradu za stratené, zničené, poškodené alebo odcudzené osvedčenie vydáva daňový úrad na základe žiadosti daňového subjektu, ktorou požiada o vydanie náhrady a ktoré sa spoplatňuje podľa sadzobníka zákona č. 145/1995 Z. z. o správnych poplatkoch. Pôjde o aplikáciu, ktorá bude slúžiť ako pomôcka na operatívne získanie informácie o pridelenom DIČ, napríklad v prípade, keď daňový subjekt potrebuje uviesť DIČ v podaní pre finančnú správu, a nemá v danej chvíli pri sebe osvedčenie o registrácii a pridelení DIČ, alebo ho nevie nájsť. Na základe zadania jednoznačného identifikátora akým je napr. IČO (alebo rodné číslo pri fyzickej osobe – nepodnikateľovi) by používateľ mohol získať informáciu o jemu pridelenom DIČ.  Keďže táto aplikácia bude slúžiť ako pomôcka na operatívne zistenie informácie o pridelenom DIČ a nebude nenahrádzať vydanie osvedčenia o registrácii, Finančná správa SR nepredpokladá pokles príjmov v rozpočte verejnej správy. 

17/ Vplyv na rozpočet verejnej správy opatrenia Legislatívne upraviť mechanizmus riešenia sporov týkajúcich sa dvojitého zdanenia môže byť pozitívny, ale aj negatívny. Vplyv na rozpočet bude pozitívny, ak v súdnom spore SR uspeje a dosiahne, že právo zdaniť príjem bude mať SR. Vplyv na rozpočet bude negatívny, ak v spore SR neuspeje a právo na zdanenie príjmu bude mať druhý členský štát alebo zmluvný štát. Prípadný negatívny vplyv na rozpočet môže spočívať aj v tom, že ak dotknutý daňový subjekt požiada o vyriešenie sporu MF SR môže vzniknúť povinnosť uhradiť mu trovy konania. Prípadný vplyv na rozpočet bude v tomto prípade pozitívny, ak bude trovy konania povinný uhradiť ministerstvu dotknutý daňový subjekt. Vyššie uvedené vplyvy nie je možné dopredu presne vyčísliť. Prijatím návrhu zákona vznikne MF SR nová agenda, ktorú bude potrebné personálne zabezpečiť, a to prijatím štyroch nových zamestnancov, čím vzniknú náklady na novovzniknuté pracovné miesta. Predpokladané výdavky štátneho rozpočtu súvisiace s týmto opatrením budú v roku 2019 vo výške 51 981 eur a v rokoch 2020 a 2021 vo výške 103 961 eur. Mzdové výdavky budú v roku 2019 vo výške 38 024 eur a v rokoch 2020 a 2021 vo výške 76 048 eur.

18/ Negatívny vplyv na rozpočet verejnej správy opatrenia Znížiť poplatky za sprístupnenie obsahu technických noriem prevzatých do sústavy STN, formou prezenčného štúdia v NIS a v spolupracujúcich knižniciach spočíva v znížení príjmov, pričom však rozsah tohto zníženia je závislý od toho, aké rozhodnutie prijme ÚNMS SR, vzhľadom na predpísané príjmy do štátneho rozpočtu. V súčasnosti príjmy ÚNMS SR za sprístupnenie obsahu technických noriem formou prezenčného štúdia v NIS a v spolupracujúcich knižniciach a študovniach predstavuje sumu takmer 8 000 eur ročne. Pretože sprístupnenie noriem prostredníctvom spolupracujúcich knižníc a študovní (ktoré je spoplatnené v zmysle vyhlášky) podlieha aj ďalším pravidlám (napr. určenie výšky poplatku za čitateľský preukaz v knižnici, resp. študovni) určených jednotlivými knižnicami a študovňami, nie je možné odhadnúť konečnú výšku zníženia poplatku za túto službu. Opatrenie bude realizované úpravou poplatkov uvedených v novej vyhláške o poplatkoch, ktorej účinnosť sa očakáva koncom roka 2018.

19/ V súvislosti s opatrením Navýšiť počet vydaných STN prekladom v štátnom jazyku na úroveň minimálne 15 % z celkového počtu vydaných STN ročne má ÚNMS SR v rozpočtovej kapitole na rok 2018 vyčlenených 118 000 eur na preklady noriem do štátneho jazyka. V rámci pravidiel člena CEN/CENELEC má ÚNMS SR nárok na prefinancovanie časti nákladov súvisiacich s prekladmi vybraných noriem (tento postup sa vzťahuje len pre tie normy, ktoré sú označené ako „harmonizované“) pri splnení určených podmienok (napr. že celý proces prekladu od prvého návrhu až po úplné prefinancovanie prebehne v rámci jedného roka) vo výške 75 % z celkových nákladov na preklady. V čase realizácie opatrenia sa neočakáva zmena príjmov rozpočtu verejnej správy, avšak do budúcna by uvedené opatrenie mohlo pre ÚNMS SR znamenať zvýšenie príjmu z titulu predaja vyššieho množstva noriem vydaných v úradnom jazyku. ÚNMS SR má na plnenie tejto úlohy vyčlenené prostriedky a z tohto dôvodu opatrenie nebude mať vplyv na rozpočet verejnej správy.

20/ Zmyslom opatrenia Zabezpečiť lepšiu informovanosť o poskytovaní regionálnej investičnej pomoci v najmenej rozvinutých okresoch je vykonávať osvetu v týchto okresoch o možnostiach investičnej pomoci. Cieľom je zvýšiť povedomie o jej existencii, výhodách a procesu jej získania. Negatívny vplyv na rozpočet verejnej správy nie je možné v tejto chvíli vyčísliť z dôvodu, že plánované aktivity sú v štádiu prípravy.

21/ Opatrenie  Realizovať aktivity zamerané na šírenie povedomia o generačnej výmene a transfere spoločností  spočíva v realizácii vzdelávacích aktivít zameraných na témy nástupníctva a transferov, najmä formou mentoringu, prednášok a workshopov, ktoré bude zabezpečovať Slovak Business Agency. Rozsah aktivít v tejto chvíli nie je známy, preto nie je možné vyčísliť vplyv na rozpočet verejnej správy.

22/ a 23/ Opatrenia Vytvoriť podporný nástroj pre zvládnutie generačnej výmeny v rodinných podnikoch  a Podporiť export slovenských franchisingových konceptov budú mať negatívny vplyv na rozpočet verejnej správy. Schválená výška rozpočtu MH SR na rok 2018 je 410 000 eur. Indikatívna výška výdavkov plánovaných pre rok 2019 je 1 mil. eur.

Vplyvy opatrení, ktoré zahŕňajú legislatívnu zmenu budú detailnejšie rozpracované v rámci posudzovania vplyvov pri príprave danej úpravy v legislatívnom procese.

Vplyv na informatizáciu spoločnosti
14/ Opatrenie Zabezpečiť, aby štátne inštitúcie už od podnikateľov (občanov) ďalej nepožadovali najčastejšie žiadané výpisy, potvrdenia a ďalšie dokumenty.


Vplyv na služby verejnej správy pre občana

Zmenu existujúcej služby verejnej správy predpokladajú opatrenia č. 7, 8, 14 a 18. Nové povinnosti pre verejnú správu vzniknú z opatrenia č. 13. Podrobnejšie údaje sú uvedené v analýze vplyvov na služby verejnej správy pre občana.

	  13.  Stanovisko Komisie pre posudzovanie vybraných vplyvov z PPK

	Komisia uplatňuje k materiálu nasledovné pripomienky a odporúčania:

K analýze vplyvov na rozpočet verejnej správy
V doložke vybraných vplyvov je uvedené, že návrh opatrení bude mať negatívny vplyv na rozpočet verejnej správy, ktorý bude len čiastočne rozpočtovo zabezpečený. Kvantifikované sú len 2 opatrenia (č. 5 a č. 14) aj tie však nie sú vypracované v súlade s platnou metodikou, chýba tabuľka č. 1 – zhrnutie vplyvov na rozpočet verejnej správy a sumárne údaje za tabuľku č. 4 a č. 5, nie je vyplnená ani tabuľka č. 3. 

· ČIASTOČNE AKCEPTOVANÁ – Doplnené požadované údaje, okrem tabuľky č. 3, ktorú nie je podľa nášho názoru potrebné vypĺňať.

Tabuľky analýzy nie sú vypracované podľa jednotlivých opatrení a sú zmätočné, napr. kvantifikácia k opatreniu č. 5 v sume 1,2 mil. eur každoročne nezodpovedná kvantifikácii 2,7 mil. eur uvedenej vo vlastnom materiáli. 

· AKCEPTOVANÁ – Zjednotené.
Pri viacerých opatreniach, ktoré podľa predkladateľa budú mať vplyv na rozpočet verejnej správy a nie sú vyčíslené Komisia žiada aspoň rámcovo kvantifikovať dopady na rozpočet verejnej správy.

· ČIASTOČNE AKCEPTOVANÁ – Tieto opatrenia sú podrobnejšie opísané, avšak nie je možné ich kvantifikovať z dôvodu nedostatku údajov, ktoré gestori opatrenia nemajú k dispozícii. 

V súvislosti s opatrením č. 17 k návrhu zákona o mechanizmoch riešenia sporov týkajúcich sa zdanenia Komisia oznamuje, že MF SR v rámci vnútrorezortného pripomienkového konania predložilo prvý návrh uvedeného zákona, ktorý má dôsledky na rozpočet verejnej správy. 

· VZATÉ NA VEDOMIE. Podľa vyjadrenia gestora opatrenia (MF SR) je vyčíslenie uvedených nákladov v súčasnosti predmetom konzultácií na MF SR.

Pri opatrení č. 10, ktorého prínosom je neudeľovanie pokút za nevykonateľné požiadavky zákona sa uvádza, že opatrenie nemá vplyv na rozpočet verejnej správy, ale podľa názoru Komisie možno teoreticky očakávať zníženie príjmov štátneho rozpočtu. 

· Bude akceptované a zapracované po zaslaní údajov z Finančnej správy.

V nadväznosti na uvedené Komisia žiada zásadne prepracovať analýzu vplyvov na rozpočet verejnej správy v členení podľa subjektov verejnej správy, jednotlivých opatrení, programovej štruktúry a zdrojového krytia. Súčasne Komisia žiada vypracovať úspory „orgánov verejnej moci“, ktoré zabezpečujú vydávanie výpisov za občana aj podľa jednotlivých subjektov verejnej správy. S predloženým materiálom bude MF SR súhlasiť len za podmienky, že z neho nebude vyplývať negatívny, rozpočtovo nezabezpečený vplyv na rozpočet verejnej správy (aj za oblasť zamestnanosti). 

· Prepracovaná analýza vplyvov na rozpočet verejnej správy bude predmetom konzultácie s predkladateľom pripomienky a následne predmetom záverečného posúdenia Komisie.

Opatrenia, ktoré nebudú rozpočtovo kryté, Komisia žiada z materiálu vypustiť.

· NEAKCEPTOVANÉ. Ide o opatrenia, ktoré si vyžiadajú finančné prostriedky najmä v roku 2019 (na opatrenia financované v roku 2018 sú prostriedky vyčlenené) a v súčasnosti sa na jednotlivých rezortoch pripravuje Návrh rozpočtu na roky 2019 až 2021, kde si tieto požiadavky je možné uplatniť a následne budú predmetom schvaľovacieho procesu.


K analýze vplyvov na služby verejnej správy pre občana
Komisia navrhuje do analýzy vplyvov na služby verejnej správy pre občana uviesť okrem opatrenia č. 14, ako ďalšie vplyvy aj opatrenia č. 6 a 7 (opatrenia sa týkajú aj občanov – fyzické osoby), opatrenie č. 13 (ako vznik nových povinností pre orgány verejnej moci) a opatrenie č. 18 (opatrenie sa týka nie len podnikateľov, ale aj širokej verejnosti).

· AKCEPTOVANÁ – Uvedené opatrenia boli do analýzy doplnené.

III. Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.




